text: Billund Lufthavn holdt stand i årets første måned
  01 februar 2016 kl. 11.30
  I januar måned benyttede 163.092 passagerer Billund Lufthavn, som dermed nåede op på 536 passagerer flere end i januar sidste år.
  
  Igen er det rutetrafikken der trækker. I alt benyttede 107.913 udenrigsruterne, hvilket er en lille stigning på 599 passagerer.
  Indenrigsruten til København havde 8.548 passagerer, hvilket er en fremgang på 1.678 passagerer, svarende til 24,4 procent og skyldes, at SAS har flere afgange end tilfældet var i 2015, og dette afspejles direkte i passagertallet.
  Chartertrafikken havde 46.158 passagerer, hvilket er en tilbagegang på 1.845 passagerer.
  - På årsbasis forventer vi en lille stigning i chartertrafikken, men det endelig passagertal afhænger meget af den danske sommer, siger lufthavnschef Kjeld Zacho Jørgensen i en kommentar til trafiktallene for januar.
  